05.06 HRVATSKI JEZIK

Zadatak: Nekoliko puta naglas pročitaj pjesmu „Rastanak s učiteljicom“

**Rastanak s učiteljicom**

Draga naša učiteljice!

Od prvoga dana u školi

učili ste nas rješavati

mnoge zadatke, teške i lake;

A sad je ostao još samo jedan

možda najteži za vaše đake.

Pred tim zadatkom

danas ćemo stati.

Jer mi se ne želimo

od vas rastati!

Zato dok se naši dani

već u peti razred žure,

Nosimo u srcu vaše riječi

bit ćemo dobri dečki i cure.

Jedno toplo hvala

možda je premalo,

u naše četiri godine

puno je vaše ljubavi stalo!

Samo naš dobri život može

zlatnim slovima upisati

jednu veliku peticu

za našu prvu učiteljicu.

I nek vas sjeća ovo cvijeće

kad bude ukras vašoj vazi.

Da ste i vi bili cvijeće

na našoj životnoj stazi.

Božidar Prosenjak